ஈசுவர் தாசு திமான்

ஈசுவர் தாசு திமான் (Ishwar Dass Dhiman) என்பவர் இந்தியாவின் இமாச்சலப் பிரதேச மாநிலத்தைச் சேர்ந்த ஓர் அரசியல்வாதியாவார். 1934 ஆம் ஆண்டு நவம்பர் மாதம் 17 ஆம் தேதியன்று இவர் பிறந்தார்.

ஈசுவர் திமான் 1934 ஆம் ஆண்டு அமீர்பூர் மாவட்டத்தின் டயல்ரியில் ஜி.ஆர். திமானுக்கு மகனாகப் பிறந்தார். சண்டிகரில் உள்ள பஞ்சாப் பல்கலைக்கழகத்திலும், சிம்லாவில் உள்ள இமாச்சலப் பிரதேச பல்கலைக்கழகத்திலும் கல்வி பயின்றார். எம்.ஏ. மற்றும் எம்.எட். பட்டங்களைப் பெற்றார். சத்யா என்ற பெண்ணை திருமணம் செய்து கொண்டார். இத்தம்பதியருக்கு ஒரு மகனும் இரண்டு மகள்களும் உள்ளனர்.

ஈசுவர் திமான் கல்வி மற்றும் அரசுத் துறைகளில் பணியாற்றினார். உயர்நிலைப் பள்ளி தலைமை ஆசிரியராக 13 ஆண்டுகள் பணியாற்றினார். 1987-89 ஆம் ஆண்டு அமீர்பூர் மாவட்டத்தில் தலைமை ஆசிரியர்கள்/முதல்வர்கள் சங்கத்தின் தலைவராக இருந்தார். அரசுப் பணியில் இருந்து ஓய்வு பெற்ற பிறகு, 1989 ஆம் ஆண்டில் பாரதிய சனதா கட்சியில் சேர்ந்தார். பின்னர், பின்வரும் பதவிகளை வகித்தார்:

உறுப்பினர், பாரதிய சனதா மாநில நிர்வாகக் குழு, 1990–93 
மாநில பிரதிநிதி, அமீர்பூர் மாவட்டம், பாரதிய சனதா கட்சி, 1990–92 

1990, 1993, 1998, 2003 மற்றும் 2007 ஆம் ஆண்டுகளில் மேவா தொகுதியிலிருந்தும், 2012 ஆம் ஆண்டில் அமீர்பூர் மாவட்டத்தின் போரஞ்சிலிருந்தும் ஆறாவது முறையாக இமாச்சலப் பிரதேச மாநில சட்டமன்றத்திற்குத் தேர்ந்தெடுக்கப்பட்டார். 1998-2003 ஆம் ஆண்டுகளில் கல்வி அமைச்சராகப் பணியாற்றினார், மேலும் 2008 ஆம் ஆண்டில் அதே பதவிக்கு மீண்டும் நியமிக்கப்பட்டார்.

மேற்கோள்கள்

பகுப்பு:1934 பிறப்புகள்
பகுப்பு:2016 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இமாச்சலப் பிரதேச சட்டமன்ற உறுப்பினர்கள்
பகுப்பு:இமாச்சலப் பிரதேச நபர்கள்